KS Daily View วันที่ 31 ม.ค. 2565
31 มกราคม 2565

KS Daily View 31.01.2022 >>> ติดตามการฟิ้นตัวของหุ้น Growth stocks ไทย เช่น กลุ่ม Electronics, Tech consult ที่คาดว่าจะฟื้นตัวตามดัชนี NASDAQ / ติดตามหุ้นกลุ่ม Commodities ที่อาจได้รับ sentiment ลบหลังจีนรายงานตัวเลขเศรษฐกิจอ่อนตัวลง/ SET คาด 1640-50 หุ้นแนะนำ HENG, BCPG
Health care sector: ติดตามจำนวนเคสโควิด-19 ที่เข้ารักษาตัวในโรงพยาบาลมีแนวโน้มปรับลดลง หลังโฆษก สธ. แจง หากผล ATK เป็นบวกแต่ไม่มีอาการหรือมีอาการเล็กน้อยสามารถเข้าระบบ Home isolation หรือ Community isolation ได้เลย ไม่ต้องตรวจ RT-PCR ซ้ำ ถ้าจะตรวจเคลมประกันต้องเสียค่าตรวจเอง
Growth stocks: ติดตามการ rebound ของหุ้น Growth stock ไทย เช่น กลุ่ม Electronics, Tech consult เป็นต้น ที่คาดว่าจะฟื้นตัวตามดัชนี Nasdaq ที่บวก 3.1% เมื่อคืนวันศุกร์ที่ผ่านมา โดยกลุ่ม IT +4.3% Communication Service +2.9% และ Consumer discretionary +2.3%
Commodities linked sectors: ติดตามสถานการณ์น้ำมันรั่วที่จุดขนถ่ายน้ำมันในทะเล (SPM) ซึ่งอยู่ห่างจากชายฝั่งท่าเรือมาบตาพุดไปทางทิศตะวันออกเฉียง โดยล่าสุดคราบน้ำมันได้ถูกคลื่นซัดขึ้นฝั่งชายหาดแม่รำพึง และต้องติดตามต่อว่าคราบน้ำมันจะเข้าพื้นที่อุทยานเขาแหลมหญ้า และเกาะเสม็ดหรือไม่ โดยหากคราบน้ำมันไปไม่ถึงเกาะเสม็ดประเมินความเสียหายของ SPRC จะน้อยกว่า PTTGC ในปี 2556 ติดตามหุ้นกลุ่ม Commodities ที่อาจได้รับ sentiment เชิงลบหลังจีนรายงานตัวเลข PMI ภาคการผลิตอ่อนตัวลงในเดือน ม.ค. โดยดัชนี NBS Manufacturing PMI เดือน ม.ค. อยู่ที่ 50.1 จุด (-0.4% MoM) ขณะที่ดัชนี Caixin Manufacturing PMI เดือน ม.ค. อยู่ที่ 49.1 จุด (-3.5%) ซึ่งเป็นระดับต่ำสุดนับแต่เดือน ก.พ. 2020
Food sector: ติดตามการฟื้นสัมพันธ์ไทย-ซาอุฯ ซึ่งจะส่งผลดีต่ออุตสาหกรรมอาหารของไทย เช่น ซาอุฯให้สิทธิถือหุ้น 100% ดึงไทยลงทุนเกษตรกุ้ง-ไก่ รวมถึงโอกาสในการส่งออกข้าว น้ำตาลทราย อาหารทะเลกระป๋อง อาหารแปรรูป, อาหารที่เป็น functional food ขนมขบเคี้ยว ซอสปรุงรส เครื่องดื่มที่เป็น functional drink เป็นต้น เพื่อป้อนประชากรซาอุฯ 35 ล้านคน
Transport sector: ติดตามการปรับแผนธุรกิจของกลุ่ม Air Asia หลังกลุ่มแอร์เอเชีย เบอร์ฮาด (มาเลเซีย) ประกาศเปลี่ยนชื่อเป็น “แคปปิตอล เอ เบอร์ฮาด” (Capital A) โดยภายในปี 2569 แคปปิตอล เอ ตั้งเป้าหมายไว้ 7 ข้อดังนี้ 1.กลุ่มสายการบินที่เชื่อมต่อและให้บริการผู้คนกว่า 1 พันล้านคนในอาเซียน 2. แผนกวิศวกรรม (ADE) กลายเป็นผู้นำในอุตสาหกรรมบริการบำรุงรักษา ซ่อมแซม หรือเป็น MRO ในเอเชียตะวันออกเฉียงใต้ 3. Airasia Super App ก้าวเป็นสุดยอดแอปในอาเซียน 4. ผู้ใช้งาน BigPay 10 ล้านคนต่อเดือน 5. ส่วนแบ่งตลาด 10% ในเอเชียตะวันออกเฉียงใต้สำหรับ Teleport ในอุตสาหกรรมโลจิสติกส์และอีคอมเมิร์ซ 6. มีผู้ลงทะเบียน 5 ล้านสำหรับกลุ่มผู้ให้ความรู้ AirAsia Academy 7. ยอดสั่งซื้อของชำ (grocery) ของแอร์เอเชียกว่า 21 ล้านรายการต่อเดือน
มุมมองตลาดหุ้น SET คาด 1640-50 หุ้นแนะนำ HENG, BCPG
Top pick: HENG (ราคาพื้นฐาน 5.70 บาท). บริษัทตั้งเป้าสินเชื่อเติบโต 28-30% ในปีนี้ โดยเราคาดหวังการเติบโตกำไรที่แข็งแกร่งทั้งปีสูงถึง 71% YoY คาดได้ sentiment หนุนระยะสั้น จากการฟื้นตัวตามหุ้นกลุ่ม growth ต่างประเทศ.
BCPG (ราคาพื้นฐาน 18.50 บาท). บริษัทประกาศลงทุนเพิ่มเติม Solar ในไต้หวัน ส่งผลให้เรามีปรับประมาณการณ์กำไรเพิ่มเติมปี 2022-25.
รายงานตัวเลขเศรษฐกิจ
วันจันทร์ ติดตาม ดัชนีผลผลิตภาคอุตสาหกรรมของไทยเดือน ธ.ค. คาด+6% YoY ดัชนีการบริโภค และการลงทุนภาคเอกชนของไทย ดุลบัญชีเดินสะพัดของไทยเดือน ธ.ค. คาดเกินดุล 483 ล้านเหรียญสหรัฐฯ ตัวเลข GDP 4Q21 ของยูโรโซนคาด +0.3% QoQ และ +4.7% YoY ตัวเลขเงินเฟ้อของเยอรมันเดือน ม.ค. คาด +0.3% MoM และ +4.3% YoY
วันอังคาร ติดตาม ตัวเลขอัตราการว่างงานของยูโรโซนเดือน ธ.ค. คาด 7.1% (ลดลงจากเดือนก่อนหน้าที่ 7.2%) ตัวเลข ISM Manufacturing PMI เดือน ม.ค. ของสหรัฐฯ คาด 57.5 จุด (-2% MoM) ตัวเลข JOLTs Job Openings เดือน ธ.ค. ของสหรัฐฯ คาด 10.52 ล้านตำแหน่ง (ทรงตัว MoM)
วันพุธ ติดตาม ตัวเลขเงินเฟ้อของยูโรโซน เดือน ม.ค. คาด -0.3% MoM และ +4.5% YoY ตัวเลขการจ้างงานภาคเอกชนของสหรัฐฯ เดือน ม.ค. คาด +2.08 แสนตำแหน่ง ปริมาณสต๊อกน้ำมันดิบสหรัฐฯ รายสัปดาห์ของสหรัฐฯ และการประชุม OPEC+
วันพฤหัสฯ ติดตาม การประชุมธนาคารกลางยุโรปคาดคงอัตราดอกเบี้ยนโยบาย Deposit Facility Rate ที่ -0.50% ตัวเลข ISM Non-manufacturing PMI ของสหรัฐฯ เดือน ม.ค. คาด 59.3 จุด (-4.3% MoM) การขอรับสวัสดิการว่างงานของสหรัฐฯ รายสัปดาห์คาด +2.55 แสนคน
วันศุกร์ ติดตาม การจ้างงานนอกภาคเกษตรของสหรัฐฯ เดือน ม.ค. คาด +1.55 แสนตำแหน่ง อัตราการว่างงานของสหรัฐฯ เดือน ม.ค. คาด 3.9% ทรงตัว MoM ค่าจ้างรายชั่วโมงของสหรัฐฯ เดือน ม.ค. คาด +0.5% MoM และ +5.2% YoY
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp